ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
യുപി ബറേലിയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ ബറേലിയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തർപ്രദേശിലെ ബറേലിയിലുണ്ടായ വാഹനാപകടത്തിൽ അങ്ങേയറ്റം ദുഃഖമുണ്ട്. ജീവൻ നഷ്ടപ്പെട്ടവരുടെ കുടുംബങ്ങൾക്ക് എന്റെ അഗാധമായ അനുശോചനം. ദുഃഖത്തിന്റെ ഈ വേളയിൽ ദൈവം അവർക്ക് ശക്തി നൽകട്ടെ : പ്രധാനമന്ത്രി"
--ND--
(उत्तर प्रदेश के बरेली में हुए सड़क हादसे से अत्यंत दुख हुआ है। इसमें जान गंवाने वालों के परिजनों के प्रति मेरी गहरी संवेदनाएं। ईश्वर शोक की इस घड़ी में उन्हें संबल प्रदान करे: PM @narendramodi
— PMO India  May 31, 2022
വാണിജ്യ വ്യവസായ മന്ത്രാലയം
അന്താരാഷ്ട്ര വ്യാപാര സംബന്ധിയായ പ്രശ്നപരിഹാരത്തിനായി 'COVID-19 ഹെൽപ്ഡെസ്ക്'-ന് DGFT രൂപം നൽകി
ന്യൂഡൽഹി, ഏപ്രിൽ 26, 2021
കോവിഡ് കേസുകൾ ഉയരുന്ന സാഹചര്യത്തിൽ വ്യാപാരികൾ നേരിടുന്ന പ്രശ്നങ്ങൾ പരിഹരിക്കുന്നത് ലക്ഷ്യമിട്ട്, രാജ്യത്തെ കയറ്റുമതി-ഇറക്കുമതി നടപടികൾ നിരീക്ഷിക്കാൻ ഭാരത സർക്കാരിന്റെ വാണിജ്യ വകുപ്പ്, വിദേശ വ്യാപാര ഡയറക്ടറേറ്റ് ജനറൽ  എന്നിവ തീരുമാനിച്ചു. അന്താരാഷ്ട്ര വ്യാപാരവുമായി ബന്ധപ്പെട്ട് ഉയരുന്ന പ്രശ്നങ്ങൾക്ക് സാധ്യമായ പരിഹാരങ്ങൾ കണ്ടെത്താനും, ആവശ്യമായ പിന്തുണ ഉറപ്പാക്കാനുമായി ഒരു 'COVID-19 ഹെൽപ്ഡെസ്ക്കിന്', DGFT രൂപം നൽകി കഴിഞ്ഞു.
വാണിജ്യ വകുപ്പ്/DGFT, കയറ്റുമതി, ഇറക്കുമതി എന്നിവയുമായി ബന്ധപ്പെട്ട ലൈസൻസിങ് പ്രശ്നങ്ങൾ, കസ്റ്റംസ് ക്ലിയറൻസിൽ ഉണ്ടാകുന്ന കാലതാമസം, ഡോക്കുമെന്റെഷനിലെ ബുദ്ധിമുട്ടുകൾ തുടങ്ങിയവ ഈ കോവിഡ്-19 ഹെൽപ്പ് ഡെസ്ക് പരിശോധിക്കും.
കേന്ദ്ര-സംസ്ഥാന സർക്കാരുകളുടെ കീഴിലുള്ള വിവിധ മന്ത്രാലയങ്ങൾ, വകുപ്പുകൾ, ഏജൻസികൾ എന്നിവയുമായി ബന്ധപ്പെട്ട വ്യാപാര സംബന്ധിയായ പ്രശ്നങ്ങളുടെ വിവരങ്ങൾ ഹെൽപ് ഡെസ്ക് ശേഖരിക്കുകയും, ആവശ്യമായ പിന്തുണ ഉറപ്പാക്കിക്കൊണ്ട് സാധ്യമായ പരിഹാരങ്ങൾ ലഭ്യമാക്കുകയും ചെയ്യും.
നേരിടുന്ന പ്രശ്നങ്ങൾ സംബന്ധിച്ച് എല്ലാവരും, പ്രത്യേകിച്ചും കയറ്റുമതി-ഇറക്കുമതി പ്രക്രിയകളിൽ ഏർപ്പെടുന്നവർ DGFT വെബ്സൈറ്റിൽ ആവശ്യമായ വിവരങ്ങൾ നൽകേണ്ടതാണ്. ഇതിനായി താഴെ പറയുന്ന നടപടികൾ സ്വീകരിക്കുക:
i. https://dgft.gov.in എന്ന DGFT വെബ്സൈറ്റിൽ പ്രവേശിക്കുക. എന്നിട്ട് 'Services', 'DGFT', 'Helpdesk Service' എന്നീ ലിങ്കുകളിൽ ക്ലിക്ക് ചെയ്യുക
ii. 'Create New Request’ തിരഞ്ഞെടുക്കുക, എന്നിട്ട് ‘Covid-19' എന്ന ലിങ്ക് ചെയ്യുക
iii. യോജിച്ച ഉപവിഭാഗം തിരഞ്ഞെടുക്കുക. തുടർന്ന്, ആവശ്യമായ വിവരങ്ങൾ നൽകിയ ശേഷം, സമർപ്പിക്കുക
ഇതിനൊപ്പം തന്നെ, നേരിടുന്ന പ്രശ്നങ്ങൾ dgftedi[at]nic[dot]in ഇ-മെയിൽ വിലാസത്തിലേക്ക്, 'Covid-19 ഹെൽപ്ഡെസ്ക്' എന്ന തലക്കെട്ടോടെ അയക്കാവുന്നതാണ്. കൂടാതെ, ടോൾ ഫ്രീ നമ്പർ ആയ 1800-111-550 ലും ബന്ധപ്പെടാവുന്നതാണ്.
പരിഹാരങ്ങളുടെ നിലവിലെ സ്ഥിതി, പ്രതികരണങ്ങൾ എന്നിവ DGFT ഹെൽപ്ഡെസ്ക് സേവനങ്ങൾക്ക് താഴെയുള്ള സ്റ്റാറ്റസ് ട്രാക്കർ സംവിധാനത്തിലൂടെ അറിയാവുന്നതാണ്. ഇ മെയിൽ, SMS എന്നിവ വഴിയും ഇത് സംബന്ധിച്ച പുതിയ വിവരങ്ങൾ അറിയിക്കുന്നതാണ്.
RRTN/SKY
(Visitor Counter : 206
വനിതാ, ശിശു വികസന മന്ത്രാലയം
അംഗന്വാടി ജീവനക്കാരുടെ പാരിതോഷികം വര്ദ്ധിപ്പിക്കുന്നത് പോഷണ് അഭിയാന് മെച്ചപ്പെടുത്താന് സഹായിക്കുമെന്ന് മനേക ഗാന്ധി
പ്രധാനമന്ത്രി മുന്നില് നിന്നു പോഷന് അഭിയാന് നേതൃത്വം നല്കുന്നതില് നന്ദിയുണ്ടെന്ന് കേന്ദ്ര വനിതാ, ശിശു വികസന മന്ത്രി ശ്രീമതി മനേക സഞ്ജയ് ഗാന്ധി പ്രസ്താവന നടത്തി. അത് അദ്ദേഹത്തിന്റെ തന്നെ ആശയമാണെന്നും, പോഷാകാഹരക്കുറവ് ഇല്ലാതാക്കുന്നതിനുള്ള ശ്രമങ്ങള് ജനകീയ മുന്നേറ്റങ്ങളായി മാറിയാല് മാത്രമേ വിജയം സാധ്യമാകൂ എന്നും ശ്രീമതി മനേക ഗാന്ധി പറഞ്ഞു. കഴിഞ്ഞ നാല് വര്ഷങ്ങളായി പോഷകാഹാരക്കുറവിനെതിരെയുള്ള പോരാട്ടം ദൗത്യ രീതിയില് നടത്തിക്കൊണ്ടിരിക്കുകയാണ്. ഇതിന്റെ ആദ്യ പടിയായി ഐസിഡിഎസ് പ്രോഗ്രാമിന്റെ ഗുണഭോക്താക്കള്ക്ക് നിയമപ്രകാരം അനുവദനീയമായ ദൈനംദിന ചെലവില് വര്ദ്ധന വരുത്തുക, അംഗന് വാടി സേവനങ്ങള് തത്സമയം നിരീക്ഷിക്കാനാകുന്ന വിധത്തിലാക്കുക എന്നിവ നടപ്പാക്കാന് സാധിച്ചു. വ്യാജ ഗുണഭോക്താക്കളെ കണ്ടെത്തി ഒഴിവാക്കുന്നതിനുള്ള പ്രവര്ത്തനങ്ങള് നടന്നു കൊണ്ടിരിക്കുകയാണ്, ഒരു കോടി വ്യാജ ഗുണഭോക്താക്കളെ ഇതിനകം ഒഴിവാക്കാന് സാധിച്ചു.
അംഗന്വാടി ജീവനക്കാരുടെ പാരിതോഷികം വര്ദ്ധിപ്പിക്കുകയെന്ന പ്രഖ്യാപനം പ്രധാനമന്ത്രി ഇന്നു നടത്തി. ഇത് ദീര്ഘകാലമായി നിലനില്ക്കുന്ന ആവശ്യമായിരുന്നു. അംഗന്വാടി വര്ക്കര്മാരുടെയും ഹെല്പ്പര്മാരുടെയും പാരിതോഷികം ഇപ്പോള് ഉള്ളതിന്റെ ഒന്നരയിരട്ടിയായി വര്ദ്ധിപ്പിച്ചു. അംഗന്വാടി വര്ക്കര്മാരുടെ പ്രതിമാസ പാരിതോഷികം 3000 രൂപയില് നിന്ന് 4500 ആയും, മിനി അംഗന്വാടി വര്ക്കര്മാരുടെ പാരിതോഷികം 2250 രൂപയില് നിന്ന് 3500 ആയും, ഹെല്പ്പര്മാരുടെത് 1500 ല് നിന്നും 2250 രൂപയായും വര്ദ്ധിപ്പിക്കും. ഇത് സേവനങ്ങളുടെ നിലവാരം മെച്ചപ്പെടുത്തുകയും, പോഷണ് അഭിയാന്റെ ലക്ഷ്യം കൈവരിക്കുന്നതിന് സഹായകരമാവുകയും ചെയ്യുമെന്ന് ശ്രീമതി മനേക ഗാന്ധി പ്രസ്താവനയില് പറഞ്ഞു.
IE/AB
(Visitor Counter : 216
സൂക്ഷ്മ, ചെറുകിട, ഇടത്തരം മന്ത്രാലയം
എംഎസ്എംഇ-കളിലെ തൊഴിൽ സംബന്ധിച്ച ഡാറ്റ
ഉദ്യം രജിസ്ട്രേഷൻ പോർട്ടൽ പ്രകാരം, കഴിഞ്ഞ 5 വർഷത്തിനിടെ ഇൻകോർപറേറ്റ് ചെയ്ത എംഎസ്എംഇ-കളിൽ ജോലി ചെയ്യുന്നവരുടെ എണ്ണം ഇപ്രകാരമാണ്:
|
|
വര്ഷം
|
|
ജോലി ചെയ്യുന്നവരുടെ എണ്ണം
|
|
2017-18
|
|
7770469
|
|
2018-19
|
|
6010653
|
|
2019-20
|
|
6622941
|
|
2020-21
|
|
11297690
|
|
2021-22
|
|
13118896
ഉദ്യം രജിസ്ട്രേഷൻ പോർട്ടൽ അനുസരിച്ച്, കഴിഞ്ഞ 5 വർഷങ്ങളിൽ ഇൻകോർപറേറ്റ് ചെയ്ത എംഎസ്എംഇ-കളുടെ എണ്ണം ഇപ്രകാരമാണ്:
|
|
വര്ഷം
|
|
MSME-കളുടെ എണ്ണം
|
|
2017-18
|
|
1246027
|
|
2018-19
|
|
1016723
|
|
2019-20
|
|
1103970
|
|
2020-21
|
|
1841253
|
|
2021-22
|
|
2078882
ഉദ്യം രജിസ്ട്രേഷൻ പോർട്ടലിൽ രജിസ്റ്റർ ചെയ്യുകയും, പിന്നീട് രജിസ്ട്രേഷൻ റദ്ദാക്കുകയും ചെയ്ത എംഎസ്എംഇ-കളുടെ എണ്ണം ഇപ്രകാരമാണ്:
|
|
കാലയളവ്
|
|
ഉദ്യം രജിസ്ട്രേഷൻ റദ്ദാക്കിയ MSME-കളുടെ എണ്ണം
|
|
01.07.2020 to 31.03.2021
|
|
931
|
|
01.04.2021 to 31.03.2022
|
|
24075
|
|
01.04.2022 to 14.12.2022
|
|
30597
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ സൂക്ഷ്മ, ചെറുകിട, ഇടത്തരം വ്യവസായ സഹമന്ത്രി ശ്രീ ഭാനു പ്രതാപ് സിംഗ് വർമയാണ് ഈ വിവരം അറിയിച്ചത്.
RRTN
(Visitor Counter : 60
പ്രധാനമന്ത്രിയുടെ ഓഫീസ്
ഇന്ത്യൻ നാവികസേനാ ദിനത്തിൽ പ്രധാനമന്ത്രി ആശംസകൾ നേർന്നു
ഇന്ത്യൻ നാവികസേനാദിനത്തിൽ നാവികസേനാംഗങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
"നാവികസേനാ ദിനത്തിൽ ആശംസകൾ. ഇന്ത്യൻ നാവികസേനയുടെ മാതൃകാപരമായ സംഭാവനകളിൽ നാം അഭിമാനിക്കുന്നു. നമ്മുടെ നാവികസേന അതിന്റെ പ്രൊഫഷണലിസത്തിനും ധീരതയ്ക്കും പരക്കെ ബഹുമാനിക്കപ്പെടുന്നു. പ്രകൃതിദുരന്തങ്ങൾ പോലുള്ള പ്രതിസന്ധികൾ ലഘൂകരിക്കുന്നതിൽ നമ്മുടെ നാവികസേനാംഗങ്ങൾ എന്നും മുൻപന്തിയിലാണ് " പ്രധാനമന്ത്രി ട്വിറ്ററിൽ കുറിച്ചു
(
തൊഴില്, ഉദ്യോഗ മന്ത്രാലയം
ഇ-ശ്രം പോർട്ടലിൽ ഒരു മാസത്തിനിടെ 1.7 കോടിയിലേറെ രജിസ്ട്രേഷനുകൾ
ന്യൂ ഡൽഹി: സെപ്റ്റംബർ 26, 2021
രാജ്യത്തെ അസംഘടിത മേഖലയിൽ നിന്നും, അസംഘടിത തൊഴിൽ ഇടങ്ങളിൽ നിന്നുമുള്ള 1.71 കോടിയിലേറെ തൊഴിലാളികളാണ് ഒരുമാസം പൂർത്തിയാക്കുന്നതിനിടെ ഇ-ശ്രം പോർട്ടലിൽ രജിസ്റ്റർ ചെയ്തത്. സെപ്റ്റംബർ 25 വരെയുള്ള കണക്ക് പ്രകാരം, 1,71,59,743 തൊഴിലാളികളാണ് പോർട്ടലിൽ രജിസ്റ്റർ ചെയ്തിട്ടുള്ളത്.
https://eshram.gov.in/ എന്ന ഇ-ശ്രം പോർട്ടൽ 2021 ഓഗസ്റ്റ് 26ന് കേന്ദ്ര തൊഴിൽ മന്ത്രി ശ്രീ ഭൂപേന്ദർ യാദവാണ് ഉദ്ഘാടനം ചെയ്തത്.
കുടിയേറ്റ തൊഴിലാളികൾ, നിർമ്മാണ തൊഴിലാളികൾ, കരാർ തൊഴിലാളികൾ തുടങ്ങിയവർ ഉൾപ്പെടെയുള്ള അസംഘടിതമേഖലയിലെ തൊഴിലാളികൾക്കായുള്ള ആദ്യ ദേശീയതല ഡാറ്റബേസ് ആണ് ഈ പോർട്ടൽ. സാമൂഹിക സുരക്ഷാ പദ്ധതികളുടെ ഗുണഫലങ്ങൾ അസംഘടിതമേഖലയിലെ തൊഴിലാളികൾക്ക് കൂടി ലഭ്യമാക്കാൻ പോർട്ടൽ വഴിയൊരുക്കുന്നു.
ഉദ്ഘാടനം ചെയ്യപ്പെട്ട് രണ്ടാം ആഴ്ച പിന്നിട്ടപ്പോൾ ഉണ്ടായിരുന്ന 19.52 ലക്ഷത്തിൽ അധികം
രജിസ്ട്രേഷനുകളെക്കാൾ ഉയർന്ന തോതിലാണ് 3, 4 ആഴ്ചകളിൽ പോർട്ടലിൽ രജിസ്ട്രേഷനുകൾ ലഭിച്ചത്. നാലാം ആഴ്ചയിൽ മാത്രം 69.53 ലക്ഷത്തിലേറെ തൊഴിലാളികൾ ആണ് പോർട്ടലിൽ രജിസ്റ്റർ ചെയ്തത്.
നിലവിൽ 400 ലേറെ തൊഴിലുകൾ പോർട്ടലിൽ ഇടം പിടിച്ചിട്ടുണ്ട്. പോർട്ടലിൽ രജിസ്റ്റർ ചെയ്ത എല്ലാ വ്യക്തികൾക്കും രണ്ട് ലക്ഷം രൂപ വരെയുള്ള ഇൻഷുറൻസ് പരിരക്ഷയ്ക്ക് യോഗ്യത ലഭിച്ചിട്ടുണ്ട്.
ഇതുവരെ രജിസ്റ്റർ ചെയ്ത തൊഴിലാളികളിൽ ഏകദേശം 50 ശതമാനത്തോളം സ്ത്രീകളാണ്.
രജിസ്റ്റർ ചെയ്തവരിലെ സ്ത്രീ പ്രാതിനിധ്യം, ഒന്നാം ആഴ്ചയിൽ 37 ശതമാനത്തോളം ആയിരുന്നത്, അവസാന ആഴ്ചയിൽ  50 ശതമാനത്തോളം ആയി ഉയർന്നു. വീട്ടു ജോലികളിൽ ഏർപ്പെടുന്ന സ്ത്രീ തൊഴിലാളികളിൽ വലിയ ഒരു ശതമാനം പോർട്ടലിൽ രജിസ്റ്റർ ചെയ്യുന്നുണ്ട്.
രജിസ്റ്റർ ചെയ്ത തൊഴിലാളികളുടെ പേര്, തൊഴിൽ, വിലാസം, വിദ്യാഭ്യാസ യോഗ്യത, നൈപുണ്യ ശേഷി, കുടുംബ വിവരങ്ങൾ തുടങ്ങിയവ ആധാറുമായി ബന്ധിപ്പിച്ചിട്ടുള്ള പോർട്ടലിൽ ഉണ്ടായിരിക്കുന്നതാണ്.
RRTN
(Visitor Counter : 168
രാസവസ്തു, രാസവളം മന്ത്രാലയം
പ്രധാനമന്ത്രി ഭാരതീയ ജനൗഷധി പരിയോജന ക്കു കീഴില് രോഗികള്ക്കും മുതിര്ന്ന പൗരര്ക്കും മരുന്നുകള് വീട്ടിലെത്തിക്കുന്ന അവശ്യ സേവനവുമായി 'സ്വസ്ത് കെ സിപാഹി'
പ്രധാനമന്ത്രി ജന് ഔഷധി കേന്ദ്രയിലെ 'സ്വസ്ത് കെ സിപാഹി' എന്ന് അറിയപ്പെടുന്ന ഫാര്മസിസ്റ്റുകള് കേന്ദ്ര സര്ക്കാരിന്റെ പ്രധാനമന്ത്രി ഭാരതീയ ജനൗഷധി പരിയോജന ക്കു കീഴില് രോഗികള്ക്കും മുതിര്ന്ന പൗരര്ക്കും മരുന്നുകള് വീട്ടിലെത്തിക്കുന്ന അവശ്യ സേവനം നടത്തുന്നു. പ്രധാനമന്ത്രി ജന് ഔധി കേന്ദ്രങ്ങളുടെ  ഭാഗമായി പ്രവര്ത്തിച്ചുകൊണ്ടുതന്നെ, രോഗികള്ക്കും മുതിര്ന്ന പൗരര്ക്കും പൊതുവായ മരുന്നുകള് കുറഞ്ഞ വിലയ്ക്ക് അവരുടെ വീട്ടില് എത്തിച്ചുകൊടുക്കുന്ന അവശ്യസേവനംകൂടി അവര് നിര്വഹിക്കുകയാണ്. കൊവിഡ് 19 പകര്ച്ചവ്യാധിക്ക് എതിരായ പോരാട്ടത്തിന്റെ ഭാഗമാണ് ഈ പ്രവര്ത്തനം. ലോക്ഡൗണിന്റെ പശ്ചാത്തലത്തില് മരുന്നുകള് വാങ്ങാന് ബുദ്ധിമുട്ടുന്നവര്ക്ക് അത് ലഭ്യമാക്കുകയാണ് ലക്ഷ്യം. സാമൂഹിക അകലം പാലിക്കേണ്ടതിന്റെ ആവശ്യകതയേക്കുറിച്ച് ഗവണ്മെന്റുകള് നടത്തുന്ന പ്രചാരണപരിപാടികള്ക്ക് പിന്തുണയുമാണ് ഇത്.
കേന്ദ്ര രാസവസ്തു, വളം മന്ത്രാലയത്തിലെ ഔഷധകാര്യ വകുപ്പിനു കീഴിലുള്ള പൊതുമേഖലാ സ്ഥാപനമായ ബ്യൂറോ ഓഫ് ഫാര്മയാണ് ആവശ്യക്കാര്ക്ക് ഗുണമേന്മയുള്ള മരുന്നുകള് കുറഞ്ഞ വിലയ്ക്ക് നല്കുന്നതിനു പിഎംജെഎകെ നടത്തുന്നത്. 726 ജില്ലകളിലായി 6300 ശാഖകള് പ്രവര്ത്തിക്കുന്നു. ഈ വിലയ്ക്ക് മരുന്നുകള് ലഭിക്കുന്ന സമീപത്തെ പിഎംജെഎകെ കണ്ടെത്താന് സഹായിക്കുന്ന 'ജന് ഔഷധി സുഖം' മൊബൈല് ആപ്പുമുണ്ട്. ഗൂഗ്ള് പ്ലേ സ്റ്റോറില് നിന്നും ഐ-ഫോണ് സ്റ്റോറില് നിന്നും ആപ്പ് ഡൗണ്ലോഡ് ചെയ്യാം.
കേന്ദ്ര ഗവണ്മെന്റ് രാജ്യവ്യാപകമായി പ്രഖ്യാപിച്ചിരിക്കുന്ന 21 ദിവസത്തെ ലോക്ഡൗണ് കാലയളവില് അവശ്യ മരുന്നുകള് ആവശ്യക്കാരുടെ വീടുകളില് എത്തിക്കുന്നതില് പിഎംജെഎകെ സുപ്രധാന പങ്കാണ് വഹിക്കുന്നത്.
റെയില്വേ മന്ത്രാലയത്തിനു കീഴിലുള്ള റിസര്ച്ച് ഡിസൈന്സ് ആന്ഡ് സ്റ്റാന്ഡേര്ഡ്സ് ഓര്ഗനൈസേഷനും റഷ്യന് റെയില്വേ ഗവേഷണ കേന്ദ്രവും റഷ്യയിലെ റിസര്ച്ച് ആന്ഡ് ഡിസൈന് ഇന്സ്റ്റിറ്റ്യൂട്ട് ഫോര് ഇന്ഫര്മേഷന് ടെക്നോളജി, സിഗ്നലിങ് ആന്ഡ് ടെലികമ്മ്യൂഷിക്കേഷന് ഓണ് റെയില്വേ ട്രാന്സ്പോര്ട്ടും സഹകരിക്കുന്നതിനായുള്ള ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു.
വിജ്ഞാനം കൈമാറലും വിദഗ്ധരുടെ കൈമാറ്റവും സെമിനാറുകളും സാങ്കേതിക സന്ദര്ശനങ്ങളും പരസ്പരം അംഗീകരിച്ച, സഹകരിച്ചുള്ള പദ്ധതികളും ധാരണാപത്രം സാധ്യമാക്കും.
2019 ഏപ്രിലിലാണ് ധാരണാപത്രം ഒപ്പുവെക്കപ്പെട്ടത്.
പ്രധാനമന്ത്രിയുടെ ഓഫീസ്
ഐഐടി മദ്രാസിൽ തുറമുഖങ്ങൾക്കും ജലപാതകൾക്കും തീരങ്ങൾക്കുമുള്ള ദേശീയ സാങ്കേതിക കേന്ദ്രത്തിന്റെ ഉദ്ഘാടനത്തെ പ്രധാനമന്ത്രി സ്വാഗതം ചെയ്യുന്നു
മദ്രാസ്സ് ഐഐടിയുടെ ഡിസ്കവറി കാമ്പസിൽ തുറമുഖങ്ങൾ, ജലപാതകൾ, തീരങ്ങൾക്കായുള്ള ദേശീയ സാങ്കേതിക കേന്ദ്രം  കേന്ദ്രമന്ത്രി ശ്രീ സർബാനന്ദ സോനോവാൾ ഉദ്ഘാടനം ചെയ്തു.
77 കോടി രൂപ ചെലവിൽ സാഗർമാല പദ്ധതിക്ക് കീഴിലാണ് ഈ കേന്ദ്രം സ്ഥാപിച്ചിട്ടുള്ളത് . പ്രാദേശിക, മേഖലാ , ദേശീയ, അന്തർദേശീയ തലങ്ങളിൽ ശാസ്ത്രീയ പിന്തുണ, വിദ്യാഭ്യാസം, പ്രായോഗിക ഗവേഷണം, സാങ്കേതിക കൈമാറ്റം എന്നിവയിലൂടെ സമുദ്രമേഖലയിലെ വെല്ലുവിളികൾക്ക് ഈ കേന്ദ്രം പരിഹാരം നൽകും.
പ്രധാനമന്ത്രി മറുപടി പറഞ്ഞു:
"ഐഐടി മദ്രാസിലെ NTCPWC ഇന്ത്യയുടെ സമുദ്രമേഖലയുടെ വളർച്ചയെ ശക്തിപ്പെടുത്തും.
The NTCPWC at @iitmadras will strengthen the growth of India’s maritime sector. https://t.co/Dz0CMYlPK7 https://t.co/h4N5d0cT25
— Narendra Modi  April 25, 2023
പ്രധാനമന്ത്രിയുടെ ഓഫീസ്
G20 യൂണിവേഴ്സിറ്റി കണക്റ്റ് ഫിനാലെയിൽ പങ്കെടുക്കാൻ പ്രധാനമന്ത്രി യുവാക്കളെ ക്ഷണിച്ചു
ലിങ്ക്ഡ് ഇൻ പോസ്റ്റ് പങ്കിട്ടു
ഈ മാസം 26ന് നടക്കുന്ന ജി 20 യൂണിവേഴ്സിറ്റി കണക്റ്റ് ഫിനാലെയിൽ പങ്കെടുക്കാൻ പ്രധാനമന്ത്രി ശ്രീ നരേന്ദ്ര മോദി യുവാക്കളോട് ആവശ്യപ്പെട്ടു.
"G20 യൂണിവേഴ്സിറ്റി കണക്റ്റ് - നമ്മുടെ യുവശക്തിയെ പ്രോത്സാഹിപ്പിക്കുന്നു" എന്ന തലക്കെട്ടിലുള്ള ഒരു ലിങ്ക്ഡ് ഇൻ പോസ്റ്റും അദ്ദേഹം പങ്കിട്ടു.
ശ്രീ മോദി എക്സിൽ പോസ്റ്റ് ചെയ്തു:
"എന്റെ യുവ സുഹൃത്തുക്കളെ,
ഈ മാസം 26-ന് നടക്കുന്ന G20 യൂണിവേഴ്സിറ്റി കണക്റ്റ് ഫിനാലെയിൽ നിങ്ങൾ പങ്കെടുക്കുമെന്ന് ഞാൻ പ്രതീക്ഷിക്കുന്നു. കഴിഞ്ഞ വർഷം, G20 യൂണിവേഴ്സിറ്റി കണക്ട് ഇന്ത്യയുടെ G-20 പ്രസിഡൻസിയുടെ മുൻഗണനാ മേഖലകൾ ഉയർത്തിക്കാട്ടുന്നതിനുള്ള ഒരു മികച്ച ഫോറമായി ഉയർന്നു.
വൈവിധ്യമാർന്ന വിഷയങ്ങളെക്കുറിച്ചുള്ള ചിന്തകളിൽ ഊർജ്ജസ്വലമായ ഒരു കൈമാറ്റം ഞാൻ പ്രതീക്ഷിക്കുന്നു.
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t."
NS
(
പ്രധാനമന്ത്രിയുടെ ഓഫീസ്
2023-2024 ലെ കേന്ദ്ര ബജറ്റിനുള്ള ആശയങ്ങളും നിർദ്ദേശങ്ങളും പ്രധാനമന്ത്രി ക്ഷണിച്ചു
2023-2024 ലെ കേന്ദ്ര ബജറ്റിനായുള്ള ആശയങ്ങളും നിർദ്ദേശങ്ങളും പങ്കിടാൻ പ്രധാനമന്ത്രി പൗരന്മാരോട് അഭ്യർത്ഥിച്ചു.
കേന്ദ്ര ധനമന്ത്രി ശ്രീമതി നിർമല സീതാരാമന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"നിങ്ങളുടെ ഉൾക്കാഴ്ചകൾ പങ്കിടൂ..."
center>
--ND--
(
രാജ്യരക്ഷാ മന്ത്രാലയം
'പ്രതിരോധ മേഖലയിലെ ആത്മനിർഭരത - പ്രവർത്തനത്തിനുള്ള ആഹ്വാനം' എന്ന പ്രമേയവുമായി രാജ്യരക്ഷ മന്ത്രാലയത്തിന്റെ ബജറ്റനന്തര വെബിനാർ നാളെ നടക്കും
ബജറ്റിലെ പ്രഖ്യാപനങ്ങളെക്കുറിച്ചുള്ള പ്രതിരോധ മന്ത്രാലയത്തിന്റെ ബജറ്റനന്തര വെബിനാർ 'പ്രതിരോധ മേഖലയിലെ ആത്മനിർഭരത - പ്രവർത്തനത്തിനുള്ള ആഹ്വാനം', നാളെ  നടക്കും. പ്രധാനമന്ത്രി ശ്രീ നരേന്ദ്ര മോദി ഉദ്ഘാടന പ്രസംഗം നടത്തും.
പ്രതിരോധ മേഖലയിൽ സർക്കാരിന്റെ വിവിധ സംരംഭങ്ങൾ മുന്നോട്ട് കൊണ്ടുപോകുന്നതിൽ ബന്ധപ്പെട്ട എല്ലാവരുടെയും പങ്കാളിത്തം ഉറപ്പാക്കുക എന്നതാണ് വെബിനാറിന്റെ ലക്ഷ്യം. പ്രതിരോധ മന്ത്രാലയം, പ്രതിരോധ വ്യവസായം, വ്യവസായ ഫോറങ്ങൾ, സ്റ്റാർട്ടപ്പുകൾ, അക്കാദമിക സ്ഥാപനങ്ങൾ, പ്രതിരോധ ഇടനാഴികൾ തുടങ്ങിയവയെ പ്രതിനിധീകരിച്ച് പ്രമുഖ പ്രഭാഷകരും വിദഗ്ധരും പാനൽ ചർച്ചകളിൽ പങ്കെടുക്കും. രാജ്യ രക്ഷാമന്ത്രി ശ്രീ രാജ്നാഥ് സിങ്ങിന്റെ അദ്ധ്യക്ഷതയിൽ സമാപന സമ്മേളനം നടക്കും.
വെബിനാറിൽ ഇനിപ്പറയുന്ന നാല് പ്രമേയങ്ങളെ ആധാരമാക്കി പ്രത്യേക യോഗങ്ങൾ ഉണ്ടായിരിക്കും:
1) ബജറ്റിൽ, ആഭ്യന്തര വ്യവസായത്തിനുള്ള മൂലധന സമാഹരണത്തിൽ പുരോഗമനപരമായ വർദ്ധന
2) രാജ്യത്തെ പ്രതിരോധ ഗവേഷണ-വികസന ആവാസവ്യവസ്ഥ വികസിപ്പിക്കുക
3) പ്രത്യേകോദ്ദേശ സ്ഥാപനങ്ങൾ 
4) ടെസ്റ്റിംഗ്, സർട്ടിഫിക്കേഷൻ ആവശ്യകതകൾ നിറവേറ്റുന്നതിനായി ഒരു സ്വതന്ത്ര, സമഗ്ര, നോഡൽ സംവിധാനം സജ്ജീകരിക്കുക
ഡിപ്പാർട്ട്മെന്റ് ഓഫ് ഡിഫൻസ് പ്രൊഡക്ഷന്റെ യൂട്യൂബ് ചാനലിലും വെബിനാർ തത്സമയം സംപ്രേക്ഷണം ചെയ്യും.
ആഭ്യന്തരകാര്യ മന്ത്രാലയം
പോഷകാഹാരക്കുറവില്ലാത്ത ഇന്ത്യയ്ക്കായി പ്രതിജ്ഞയെടുക്കണമെന്നും അതിനായി സംഭാവനകൾ നൽകണമെന്നും കേന്ദ്ര ആഭ്യന്തരമന്ത്രി ശ്രീ അമിത് ഷാ മൂന്നാമത് രാഷ്ട്രീയ പോഷൺ മാസത്തിന്റെ ഭാഗമായി എല്ലാ പൗരന്മാരോടും അഭ്യർത്ഥിച്ചു
പോഷകാഹാരക്കുറവില്ലാത്ത ഇന്ത്യയ്ക്കായി പ്രതിജ്ഞയെടുക്കണമെന്നും അതിനായി സംഭാവനകൾ നൽകണമെന്നും മൂന്നാമത് രാഷ്ട്രീയ പോഷൺ മാസത്തിന്റെ ഭാഗമായി കേന്ദ്ര ആഭ്യന്തരമന്ത്രി ശ്രീ അമിത് ഷാ മുഴുവൻ പൗരൻമാരോടും അഭ്യർത്ഥിച്ചു. കുട്ടികൾക്കും ഗർഭിണികൾക്കും മുലയൂട്ടുന്ന അമ്മമാർക്കും വേണ്ടത്ര പോഷകാഹാരം എത്തിക്കുന്നതിൽ പ്രധാനമന്ത്രി ശ്രീ നരേന്ദ്ര മോദി മുൻഗണന നൽകുന്നുണ്ടെന്ന് ട്വീറ്റുകളിൽ ശ്രീ അമിത് ഷാ പറഞ്ഞു.
പോഷകാഹാരക്കുറവുള്ള കുട്ടികളുടെ സമഗ്ര ആരോഗ്യത്തിനായി രാജ്യത്തൊട്ടാകെ ശക്തമായ പ്രചാരണത്തിനായി പോഷൻ മാസം 2020ൽ നരേന്ദ്ര മോദി സർക്കാർ ശ്രദ്ധ കേന്ദ്രീകരിക്കുമെന്ന് ശ്രീ അമിത് ഷാ പറഞ്ഞു. മൂന്നാമത് രാഷ്ട്രീയ പോഷൺ മാസ് 2020 സെപ്റ്റംബർ മാസത്തിലാണ് ആഘോഷിക്കുന്നത്. കുഞ്ഞുങ്ങൾക്കും സ്ത്രീകൾക്കും ഇടയിൽ പോഷകാഹാരക്കുറവ് പരിഹരിക്കുന്നതിനും എല്ലാവർക്കും ആരോഗ്യവും പോഷണവും ഉറപ്പാക്കുന്നതിന് ജനങ്ങളെ പ്രോത്സാഹിപ്പിക്കുക എന്നതാണ് പോഷൺ മാസാചരണത്തിന്റെ ലക്ഷ്യം.
പ്രത്യേക സേവനങ്ങളും ഫീച്ചറുകളും
ജി 20 - മൂന്നാമത് ഫ്രെയിംവർക്ക് പ്രവർത്തക സമിതി യോഗം - 'ജൻ ഭാഗിധാരി' പരിപാടികൾ
(കൊച്ചി: ജൂൺ 13, 2023
ഇന്ത്യയുടെ അധ്യക്ഷതയ്ക്ക് കീഴിൽ, 2023 ജൂൺ 12 മുതൽ 14 വരെ കൊച്ചിയിൽ ജി 20 യുടെ മൂന്നാമത് ഫ്രെയിംവർക്ക് പ്രവർത്തക സമിതി യോഗം നടക്കുന്നു. അതിന് മുന്നോടിയായി നിരവധി പൊതു അവബോധ, ജന പങ്കാളിത്ത പരിപാടികൾ കൊച്ചി ആർബിഐ സംഘടിപ്പിച്ചു:
സാമ്പത്തിക സാക്ഷരതയും ഉപഭോക്തൃ സംരക്ഷണവും - പ്രസക്തിയും വെല്ലുവിളികളും - ജൂൺ 9, 2023
സാധാരണക്കാർക്ക് ലഭ്യമായ പരാതി പരിഹാര സംവിധാനത്തെക്കുറിച്ചും സാമ്പത്തിക സാക്ഷരതയെക്കുറിച്ചും അവബോധം പ്രചരിപ്പിക്കുന്നതിനായി താഴെ പറയുന്ന രണ്ട് സെഷനുകൾ എറണാകുളം സെന്റ് തെരേസാസ് കോളേജിൽ സംഘടിപ്പിച്ചു:
a) ബാങ്കിംഗിനെ സംബന്ധിച്ച ഉപഭോക്തൃ വിദ്യാഭ്യാസവും പരാതി പരിഹാര സംവിധാനവും സംബന്ധിച്ച സെഷൻ തിരുവനന്തപുരത്തെ ആർബിഐ ഓംബുഡ്സ്മാൻ നിർവഹിച്ചു
b) സാമ്പത്തിക സാക്ഷരതയുടെയും ഉൾപ്പെടുത്തലിന്റെയും പ്രസക്തിയും വെല്ലുവിളികളും സംബന്ധിച്ച സെഷന് മുംബൈ ആർബിഐ ഡിജിഎം, എഫ് ഐ ഡി ഡി, സി ഓ, നേതൃത്വം നൽകി.
അവസാന വർഷ ബിരുദ വിദ്യാർഥികളായ 325-ലധികം പേര് അവരുടെ ഫാക്കൽറ്റി അംഗങ്ങൾക്കൊപ്പം സെഷനുകളിൽ പങ്കെടുത്തു. ബാങ്കിംഗ് രംഗത്ത് ഉപഭോക്താവിന്റെ അവകാശങ്ങൾ അറിയേണ്ടതിന്റെ ആവശ്യകതയെക്കുറിച്ചും സാമ്പത്തിക സാക്ഷരതയുടെ വിവിധ തലങ്ങളെക്കുറിച്ചും യുവാക്കളെയും അധ്യാപകരെയും ബോധവൽക്കരിക്കുക എന്നതാണ് പരിപാടിയുടെ ലക്ഷ്യം. മികച്ച പ്രതികരണമാണ് സെഷന് ലഭിച്ചത്.
പെയിന്റിംഗ് മത്സരം: ജൂൺ 10, 2023
ജന പങ്കാളിത്ത പരിപാടിയുടെ ഭാഗമായി 2023 ജൂൺ 10 ന് ആർ ബി ഐ കൊച്ചി ഓഫീസ്, സ്കൂൾ വിദ്യാർത്ഥികൾക്കായി "ഒരു ഭൂമി, ഒരു കുടുംബം, ഒരു ഭാവി" എന്ന വിഷയത്തിൽ ഒരു പെയിന്റിംഗ് മത്സരം നടത്തി. ഏകദേശം 300 വിദ്യാർത്ഥികൾ പങ്കെടുത്ത പരിപാടിയിക്ക് ആവേശപൂർവമായ മികച്ച പ്രതികരണം ലഭിച്ചു. പ്രൊഫഷണലുകളായ രണ്ട് പേരാണ് സമ്മാനാർഹമായ പെയിന്റിംഗുകൾ തിരഞ്ഞെടുത്തത്. മൂന്ന് വ്യത്യസ്ത പ്രായ വിഭാഗങ്ങളിൽപ്പെട്ട വിദ്യാർത്ഥികൾക്ക് സമ്മാനങ്ങൾ നൽകി.
സൈക്ലത്തോൺ: ജൂൺ 11, 2023
പൊതുജന പങ്കാളിത്ത പരിപാടിയുടെ ഭാഗമായി 2023 ജൂൺ 11-ന് ആർബിഐ കൊച്ചി ഓഫീസ്, പ്രൊഫഷണൽ സൈക്ലിസ്റ്റുകൾക്കും പൊതുജനങ്ങൾക്കുമായി സൈക്ലത്തോൺ പരിപാടി നടത്തി. ജവഹർലാൽ നെഹ്റു സ്റ്റേഡിയത്തിൽ നിന്ന് ആരംഭിച്ച സൈക്ലത്തോൺ പരിപാടി കൊച്ചി സിറ്റി പോലീസ് കമ്മീഷണർ ശ്രീ കെ സേതു രാമൻ ഐപിഎസ് ഫ്ലാഗ് ഓഫ് ചെയ്തു. 150 ഓളം സൈക്കിൾ യാത്രക്കാർ ആവേശത്തോടെ പരിപാടിയിൽ പങ്കെടുത്തു. ജി20 യോഗങ്ങൾ സംബന്ധിച്ച് എൽഇഡി ഡിസ്പ്ലേയുള്ള ഒരു പൈലറ്റ് വാഹനവും മെഡിക്കൽ സംഘo അടങ്ങുന്ന ആംബുലൻസും സൈക്കിൾ യാത്രക്കാർക്കൊപ്പം ഉണ്ടായിരുന്നു. കലൂരിലെ ആർബിഐ സ്റ്റാഫ് ക്വാർട്ടേഴ്സിൽ സമാപിച്ച പരിപാടിയിൽ പങ്കെടുത്ത എല്ലാവർക്കും മെഡലുകൾ വിതരണം ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി ബ്രിട്ടനിലെ ചാൾസ് മൂന്നാമൻ രാജാവുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ബ്രിട്ടനിലെ ചാൾസ് മൂന്നാമൻ രാജാവുമായി ടെലിഫോണിൽ സംസാരിച്ചു.
യുകെയുടെ പരമാധികാരിയായി ചുമതലയേറ്റ ശേഷം പ്രധാനമന്ത്രി നടത്തിയ ആദ്യ സംഭാഷണത്തിൽ , വളരെ വിജയകരമായ ഭരണത്തിന് പ്രധാനമന്ത്രി രാജാവിനെ ആശംസിച്ചു.
കാലാവസ്ഥാ പ്രവർത്തനം, ജൈവവൈവിധ്യ സംരക്ഷണം, ഊർജ-സംക്രമണത്തിന് ധനസഹായം നൽകുന്നതിനുള്ള നൂതനമായ പരിഹാരങ്ങൾ തുടങ്ങിയവ ഉൾപ്പെടെ പരസ്പര താൽപ്പര്യമുള്ള നിരവധി വിഷയങ്ങൾ ചർച്ചയിൽ ഉൾപ്പെട്ടു. ഈ വിഷയങ്ങളിലെ താൽപ്പര്യത്തിനും പിന്തുണയ്ക്കും പ്രധാനമന്ത്രി അഭിനന്ദനം അറിയിച്ചു.
പൊതു ഡിജിറ്റൽ സംവിധാനങ്ങളുടെ പ്രചരണം ഉൾപ്പെടെ, ജി 20 പ്രസിഡൻസിക്ക് വേണ്ടിയുള്ള ഇന്ത്യയുടെ മുൻഗണനകളെക്കുറിച്ച് പ്രധാനമന്ത്രി അദ്ദേഹത്തോട് വിശദീകരിച്ചു. പരിസ്ഥിതി സുസ്ഥിരമായ ജീവിതശൈലി പ്രോത്സാഹിപ്പിക്കാൻ ഇന്ത്യ ശ്രമിക്കുന്ന മിഷൻ ലൈഫ് - പരിസ്ഥിതിക്കുള്ള ജീവിതശൈലിയുടെ പ്രസക്തിയും പ്രധാനമന്ത്രി വിശദീകരിച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
157.36 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജനുവരി 13, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 157.36 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
15.75 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
പി എൽ ഐ പോളിസി ബോണ്ടുകളുടെ ഡിജിറ്റൽ പതിപ്പ്  ഇന്ത്യ പോസ്റ്റ് പുറത്തിറക്കി
ന്യൂഡൽഹി, ഒക്ടോബർ 12, 2021
ആസാദി കാ അമൃത് മഹോത്സവത്തോടനുബന്ധിച്ച്, പോസ്റ്റൽ ലൈഫ് ഇൻഷുറൻസ് പോളിസി ബോണ്ടുകളുടെ ഡിജിറ്റൽ പതിപ്പ്  വാർത്താവിനിമയ മന്ത്രാലയത്തിന് കീഴിലെ തപാൽ വകുപ്പ് ഇന്ന്  പുറത്തിറക്കി. ഒരാഴ്ച നീണ്ടുനിൽക്കുന്ന തപാൽ വാരാഘോഷത്തിൽ ഒക്ടോബർ 12, പോസ്റ്റൽ ലൈഫ് ഇൻഷുറൻസ് ദിനമായി ആഘോഷിക്കുന്നു.
ഇ - പി എൽ ഐ ബോണ്ട് വഴി ഇതാദ്യമായാണ് തപാൽവകുപ്പ്, ഡിജിലോക്കറുമായി ഡിജിറ്റൽ സംയോജനം സാധ്യമാക്കുന്നത്. ഇത് പൗരന്മാർക്ക് സേവനങ്ങൾ എളുപ്പത്തിൽ ലഭ്യമാക്കുന്നതിനും, ക്ലെയിം സെറ്റിൽമെന്റ്കൾ വേഗത്തിൽ നടത്തുന്നതിനും സഹായിക്കുമെന്ന് തപാൽ വകുപ്പ് സെക്രട്ടറി ശ്രീ വിനീത് പാണ്ഡെ പറഞ്ഞു.
കേന്ദ്ര ഇലക്ട്രോണിക്സ് & ഐ ടി മന്ത്രാലയ -ത്തിന്റെ കീഴിലെ നാഷണൽ ഇ ഗവേണൻസ് ഡിവിഷന്റെ , ഡിജിലോക്കറുമായി സഹകരിച്ചാണ് ഇ - പി എൽ ഐ ബോണ്ട് ലഭ്യമാക്കുന്നത്.
ഡിജിലോക്കറിൽ സുരക്ഷിതമായി ലോഗിൻ ചെയ്യുന്നതിലൂടെ, ഉപയോക്താവിന് അവരുടെ മൊബൈൽ ഫോണിൽ പോളിസി ബോണ്ടിന്റെ ഡിജിറ്റൽ പകർപ്പ് ഡൗൺലോഡ് ചെയ്യാം. പോസ്റ്റൽ ലൈഫ് ഇൻഷുറൻസും  ഗ്രാമീണ പോസ്റ്റൽ ലൈഫ് ഇൻഷുറൻസ്  പോളിസി ബോണ്ടുകളും 'ഇലക്ട്രോണിക് ഫോമിൽ' ലഭ്യമാണ്. പി എൽ ഐ/ ആർ പി എൽ ഐ യുമായി ബന്ധപ്പെട്ട എല്ലാത്തരം സാമ്പത്തിക, സാമ്പത്തികേതര നടപടികൾക്കും ഡിജിറ്റൽ ഒപ്പ് ഉള്ള ഇ-പിഎൽഐ പോളിസി ബോണ്ടുകൾ, തപാൽ വകുപ്പ് നൽകുന്ന യഥാർത്ഥ പോളിസി ബോണ്ടിന് തുല്യമായി പരിഗണിക്കും.
ഉപയോക്താവ് ഒന്നിലധികം പോസ്റ്റൽ, ഗ്രാമീണ പോസ്റ്റൽ ലൈഫ് ഇൻഷുറൻസ് പോളിസികൾ ഉള്ള വ്യക്തി ആണെങ്കിൽ, തപാൽ വകുപ്പ് പോളിസി ബോണ്ട് പുറപ്പെടുവിക്കുന്ന ഉടൻ തന്നെ എല്ലാ പോളിസികളും ഡൗൺലോഡ് ചെയ്യാവുന്നതാണ്. പി എൽ ഐ പോളിസി ഉടമ, പോളിസി ബോണ്ടിന്റെ കടലാസ് പകർപ്പ് ലഭിക്കാൻ കാത്തിരിക്കേണ്ടതില്ല. പുതിയതും പഴയതുമായ എല്ലാ പോളിസി ഉടമകൾക്കും ഈ സൗകര്യം ലഭ്യമാണ്.
പോളിസി ഉടമയ്ക്ക് മെച്യൂരിറ്റി സെറ്റിൽമെന്റ് സമയത്ത്, പോസ്റ്റ് ഓഫീസിൽ ഡിജിറ്റൽ കോപ്പി ഹാജരാക്കിയാൽ മതിയാകും. അതുപോലെ, പോളിസി രേഖകളിൽ മേൽവിലാസം മാറ്റം, നാമനിർദ്ദേശം തുടങ്ങിയ ഏതെങ്കിലും മാറ്റങ്ങൾ വരുത്തുന്നതിന്, പോളിസി ഉടമയ്ക്ക് കടലാസ് പകർപ്പ് കൊണ്ടുപോകാതെ ഇ-പിഎൽഐ ബോണ്ട് തെളിവായി ഉപയോഗിക്കാം.
(Visitor Counter : 201
പ്രത്യേക സേവനങ്ങളും ഫീച്ചറുകളും
യൂത്ത് പാർലമെന്റ് ഫെസ്റ്റിവൽ : കാതറിൻ സിബി പാർലമെന്റിൽ പ്രസംഗിക്കും.
തിരുവനന്തപുരം : ഫെബ്രുവരി 8, 2023
കേന്ദ്ര യുവജനകാര്യ-കായിക മന്ത്രാലയത്തിന്റെ നേതൃത്വത്തിൽ ഈ മാസാവസാനം സംഘടിപ്പിക്കുന്ന നാലാമത് നാഷണൽ
യൂത്ത് പാർലിമെന്റ് ഫെസ്റ്റിവലിൽ ഇടുക്കി സ്വദേശിനി കാതറിൻ സിബി പ്രസംഗിക്കും. നെഹ്റു യുവ കേന്ദ്രയുടെ ആഭിമുഖ്യത്തിൽ നടത്തിയ സംസ്ഥാനതല പ്രസംഗ മത്സരത്തിൽ കാതറിന് ഒന്നാം സ്ഥാനം ലഭിച്ചിരുന്നു. തമിഴ്നാട് കേന്ദ്ര സർവ്വകലാശാലയിൽ രണ്ടാം വർഷ ഇംഗ്ലീഷ് ബിരുദാനന്തര ബിരുദ വിദ്യാർത്ഥിനിയാണ് കാതറിൻ. തിരുവനന്തപുരം സ്വദേശി അഖിലേന്തു ജെ എൻ, പത്തനംതിട്ട സ്വദേശി അർജ്ജുൻ എസ് നായർ എന്നിവരാണ് രണ്ടും മൂന്നും സ്ഥാനം നേടിയത്. പാർലിമെന്റിന്റെ സെൻട്രൽ ഹാളിൽ നടക്കുന്ന നാഷണൽ യൂത്ത് പാർലിമെന്റ് ഫെസ്റ്റിവലിൽ ഇവരും പങ്കെടുക്കും.
ചിത്രം 1 . കാതറിൻ സിബി ചിത്രം 2. അഖിലേന്തു ജെ എൻ ചിത്രം 3. അർജ്ജുൻ എസ് നായർ
-ND-
(Visitor Counter : 36
യുവജനകാര്യ, കായിക മന്ത്രാലയം
കോവിഡ് രോഗബാധ വ്യാപനം തടയുന്നതിന് സ്പോർട്സ് അതോറിറ്റി ഓഫ് ഇന്ത്യ പുതിയ പ്രവർത്തന ചട്ടം പുറപ്പെടുവിച്ചു
ന്യൂ ഡൽഹി, ജനുവരി 06, 2021
കൊവിഡ് കേസുകളുടെ ക്രമാതീതമായ വർധനയെ നേരിടാൻ സ്പോർട്സ് അതോറിറ്റി ഓഫ് ഇന്ത്യ പുതിയ പ്രവർത്തന നടപടിക്രമങ്ങൾ  കൊണ്ടുവന്നു. ഈ നടപടികൾ വിവിധ ദേശീയ മികവ് കേന്ദ്രങ്ങളിലും  നിലവിലുള്ള ദേശീയ പരിശീലന ക്യാമ്പുകളിലും കർശനമായി നടപ്പിലാക്കും.
പരിശീലന കേന്ദ്രങ്ങളിൽ എത്തുമ്പോൾ, എല്ലാ അത്ലറ്റുകളെയും നിർബന്ധിത റാപ്പിഡ് ആന്റിജൻ ടെസ്റ്റിന്  വിധേയരാക്കും. പരിശോധനാഫലം നെഗറ്റീവായാൽ, പരിശീലനത്തിന് ചേർന്ന ആറാം ദിവസം വരെ ഇവർക്ക് പരിശീലനവും ഭക്ഷണവും പ്രത്യേകം നല്കും. 5-ാം ദിവസം റാപ്പിഡ് ആന്റിജൻ ടെസ്റ്റ് വീണ്ടും നടത്തും. ഫലം പോസിറ്റീവ് ആകുന്നവരെ ആർടിപിസിആർ ടെസ്റ്റിന് വിധേയരാക്കുകയും ഐസൊലേഷനിൽ ചികിത്സിക്കുകയും ചെയ്യും. അതേസമയം ഫലം നെഗറ്റീവ് ആകുന്ന കായികതാരങ്ങൾക്ക് സാധാരണ പരിശീലനം നൽകും.
ക്യാമ്പുകളിലെ കോവിഡ് പോസിറ്റീവ് അല്ലെങ്കിൽ രോഗലക്ഷണമുള്ള അത്ലറ്റുകൾക്ക് ശരിയായ ഐസൊലേഷൻ സൗകര്യങ്ങൾ ഒരുക്കിയിട്ടുണ്ട്. കൂടാതെ ഇവ ദിവസത്തിൽ രണ്ടുതവണ അണുവിമുക്തമാക്കും. പരിശീലനത്തിനും ഭക്ഷണത്തിനുമായി കായികതാരങ്ങളെ ചെറിയ ഗ്രൂപ്പുകളായി തിരിക്കുന്ന ഒരു മൈക്രോ ബയോ-ബബിളും ഉണ്ടാകും.
15 ദിവസത്തിലൊരിക്കൽ എൻസിഒഇയിലെ അത്ലറ്റുകൾ, കോച്ചുകൾ, സപ്പോർട്ട് സ്റ്റാഫ്, നോൺ റെസിഡൻഷ്യൽ സ്റ്റാഫ് എന്നിവരുടെ ഇടയിൽ നിന്നും ചിലരിൽ പരിശോധന നടത്തും. അതത് ദേശീയ സ്പോർട്സ് ഫെഡറേഷനുകളും സായ് ആസ്ഥാനത്തെ ഉദ്യോഗസ്ഥരും ശുപാർശ ചെയ്യുന്ന മത്സരങ്ങളിൽ മാത്രമേ അത്ലറ്റുകൾ പങ്കെടുക്കാവൂ എന്നും നിർദേശിച്ചിട്ടുണ്ട്. ഇൻവിറ്റേഷനൽ ടൂർണമെന്റുകൾക്കും ഒളിമ്പിക് ഇതര യോഗ്യതാ മത്സരങ്ങൾക്കുമായി, NCOE കളുടെ ബന്ധപ്പെട്ട റീജിയണൽ ഡയറക്ടർമാർ ശുപാർശകൾ നൽകും.
അതത് സംസ്ഥാന ഗവൺമെന്റുകളിൽ നിന്നുള്ള മാർഗ്ഗനിർദ്ദേശങ്ങൾ, ആ പ്രത്യേക സംസ്ഥാനങ്ങളിൽ ഈ പ്രവർത്തന ചട്ടങ്ങൾക്ക് മുകളിൽ നടപ്പാക്കാൻ ശ്രദ്ധിക്കണമെന്നും നിർദേശമുണ്ട്.
RRTN/SKY
(Visitor Counter : 115
പാര്ലമെന്ററികാര്യ മന്ത്രാലയം
പാര്ലമെന്റിന്റെ വര്ഷകാല സമ്മേളനം ജൂലൈ 18 ന് ആരംഭിക്കും
പാര്ലമെന്റിന്റെ ഇക്കൊല്ലത്തെ വര്ഷകാല സമ്മേളനം ജൂലൈ 18 മുതല് ആഗസ്റ്റ് 10 വരെ ചേരും. പാര്ലമെന്ററികാര്യ മന്ത്രി ശ്രീ. അനന്ത് കുമാര് ന്യൂ ഡല്ഹിയില് അറിയിച്ചതാണിത്. കേന്ദ്ര ആഭ്യന്തര മന്ത്രി ശ്രീ. രാജ് നാഥ് സിംഗിന്റെ അദ്ധ്യക്ഷതയില് ചേര്ന്ന പാര്ലമെന്ററി കാര്യങ്ങള്ക്കായുള്ള കേന്ദ്ര മന്ത്രിസഭാ സമിതിയുടെ യോഗത്തിന് ശേഷം വാര്ത്താ ലേഖകരോട് സംസാരിക്കവെ, 18 ദിവസമായിരിക്കും സമ്മേളനമെന്ന് അദ്ദേഹം പറഞ്ഞു. കഴിഞ്ഞ സമ്മേളനത്തിന് ശേഷം ഇടക്കാലത്ത് പുറപ്പെടുവിച്ച 6 ഓര്ഡിനന്സുകള്ക്ക് പകരമുള്ള ബില്ലുകള് പാസ്സാക്കുന്നതും നിയമ നിര്മ്മാണ കാര്യങ്ങളില് ഉള്പ്പെടും.
ഭരണഘടന  ബില് 2017, മുസ്ലീം വനിതകള്  ബില് 2017, ട്രാന്സ്ജെന്ഡര് വ്യക്തികളുടെ  ബില് 2016, ദേശീയ മെഡിക്കല് കമ്മിഷന് ബില് 2017, കുട്ടികള്ക്ക് നിര്ബന്ധിത സൗജന്യ വിദ്യാഭ്യാസ അവകാശ  2017 എന്നീ സുപ്രധാന ബില്ലുകളും പാര്ലമെന്റിന്റെ ഇരു സഭകളുടെയും പരിഗണനയ്ക്കും, അംഗീകാരത്തിനുമായി ഗവണ്മെന്റ് കൊണ്ടുവരുമെന്നും പാര്ലമെന്ററികാര്യ മന്ത്രി പറഞ്ഞു.
രാജ്യസഭാ ഉപാദ്ധ്യക്ഷന് ശ്രീ. പി.ജെ. കുര്യന്റെ ഔദ്യോഗിക കാലാവധി ഈ മാസം പൂര്ത്തിയാകുന്നതിനാല് ഉപാദ്ധ്യക്ഷ സ്ഥാനത്തേയ്ക്കുള്ള തിരഞ്ഞെടുപ്പും, പാര്ലമെന്റിന്റെ വര്ഷകാല സമ്മേളന കാലത്ത് നടക്കുമെന്നും ശ്രീ. അനന്തകുമാര് അറിയിച്ചു.
ND MRD – 507